open-index/open-wikipedia-markdown huggingface dataset:
ขนมปังกรอบไดเจสทีฟ

thumb|right|250px
**ขนมปังกรอบไดเจสทีฟ** () คือขนมปังกรอบหรือคุกกี้กึ่งหวานชนิดหนึ่ง เป็นที่นิยมในสหราชอาณาจักร ไอร์แลนด์ กรีซ และประเทศที่มีฐานะปานกลางอื่นๆ ชื่อ **ไดเจสทีฟ** ที่มีความหมายว่าช่วยย่อยนั้น มีที่มาจากความเชื่อเมื่อแรกผลิตที่ว่าการใช้โซเดียมไบคาร์บอเนตทำให้ขนมปังกรอบมีคุณสมบัติลดกรดในกระเพาะได้

## ประวัติ
ขนมปังกรอบไดเจสทีฟถูกคิดค้นขึ้นที่เอดินเบอระ โดย McVitie's ในปีค.ศ. 1892 ผู้ที่คิดค้นมีชื่อว่าอเล็กซานเดอร์ กรันท์ (Alexander Grant)

ขนมปังกรอบชนิดนี้ถูกโฆษณาว่ามีส่วนช่วยในการย่อยอาหาร แต่ผลการวิจัยในช่วงหลังได้สรุปว่าที่โฆษณานั้นไม่เป็นความจริงแต่อย่างใด แต่ทั้งที่มีข่าวลือว่าเมื่อมีผลวิจัยออกมาเช่นนี้แล้ว การที่ขนมปังกรอบชนิดนี้ยังใช้ชื่อ ไดเจสทีฟ ในการวางขายที่สหรัฐอเมริกานั้นเป็นเรื่องผิดกฎหมาย ขนมปังกรอบไดเจสทีฟก็ยังมีจำหน่ายทั่วไปบนชั้นสินค้านำเข้าในร้านชำและสั่งทางไปรษณีย์

และปัจจุบันนี้ "เดอะ ออริจินัล ไดเจสทีฟ" ก็ยังคงเป็นบริษัทขนมปังกรอบที่ใหญ่ที่สุดเป็นอันดับเก้าในสหราชอาณาจักร

## การบริโภค
ขนมปังไดเจสทีฟมักนิยมรับประทานคู่กับชาหรือกาแฟ บ่อยครั้งจะทานโดยจุ่มขนมปังลงไปในชาก่อนแล้วรีบทานโดยเร็วก่อนที่ขนมปังกรอบจะยุ่ย
นอกจากนี้ ขนมปังไดเจสทีฟยังเป็นที่นิยามในการนำไปทำฐานของชีสเค้กและนำมากรุแทนแป้งพาย

ในปีหนึ่ง เฉพาะที่สหราชอาณาจักรเพียงที่เดียว ขนมปังกรอบมียอดขายรวมสูงถึง 35 ล้านปอนด์ ซึ่งก็หมายความว่า ชาวอังกฤษซื้อขนมปังกรอบไดเจสทีฟปีละ 71 ล้านถุง และรับประทานขนมปังกรอบไดเจสทีฟวันละ 52 แผ่น

## วัตถุดิบที่คล้ายคลึงกัน
โดยทั่วไปแล้ว หากไม่ได้อาศัยอยู่ในสหราชอาณาจักรหรือหาขนมปังกรอบไดเจสทีฟไม่ได้ จะใช้ขนมปังกรอบเกรแฮม (Graham crackers) แทน

## References

หมวดหมู่:ขนมปัง
หมวดหมู่:อาหารสกอตแลนด์
ป้อมเนิน

[thumb|280px|“ป้อมเนินโอลด์เซรัม” ไม่ไกลจาก[ซอลสบรีในซอลสบรีในอังกฤษ]]
**ป้อมเนิน** () คือค่ายหรือที่ตั้งถิ่นฐานที่มีระบบป้องกันที่ตั้งอยู่บนเนินหรือที่สูงที่ทำให้ได้เปรียบทางการป้องกัน ป้อมเนินมักจะเป็นการก่อสร้างระบบป้องกันที่ใช้กันในยุโรปในยุคสำริด และยุคเหล็ก ระบบการป้องกันมักจะสร้างตามรูปทรงของเนินที่ประกอบด้วยแนวดินหนึ่งหรือสองแนวพร้อมด้วยกำแพงระเนียด (stockade) หรือ กำแพงป้องกัน (defensive walls) และคูด้านนอก

## ป้อมเนินในยุโรปในยุคสำริดและยุคเหล็ก
ป้อมเนินบางแห่งในยุโรปมีที่มาตั้งแต่ปลายสมัยยุคหินใหม่ แต่ที่มานิยมกันในยุคต่อมาที่รวมทั้ง:
::* อารยธรรมเอิร์นฟิลด์ (Urnfield culture) (ราว 1300 - 750 ก่อนคริสต์ศักราช) ระหว่างยุคสำริด 
::* อารยธรรมฮัลล์ชตัทท์ (Hallstatt culture) (ราว  1200 - 500 ก่อนคริสต์ศักราช) ระหว่างปลายยุคสำริด ถึงต้นยุคเหล็ก
::* วัฒนธรรมลาแตน (La Tene culture) (ราว  600 ก่อนคริสต์ศักราช - ค.ศ. 50) ปลายยุคเหล็ก 

ป้อมเนินสร้างในบริเวณที่ตั้งถิ่นฐานของเคลต์ในตอนกลางของทวีปยุโรปตะวันตกจนกระทั่งถูกพิชิตโดยจักรวรรดิโรมัน จูเลียส ซีซาร์กล่าวถึงป้อมเนินขนาดใหญ่ของปลายยุคเหล็กที่พบระหว่างการรณรงค์ในกอล ว่าเป็นoppidum เมื่อมาถึงสมัยนั้นป้อมเนินใหญ่ก็มีขนาดพอๆ กับเมืองมากกว่าที่จะเป็นเพียงป้อมค่าย และป้อมเนินหลายป้อมก็กลายมาเป็นส่วนหนึ่งของเมืองโรมันต่อมา

นอกจากคำบรรยายง่ายของ “ป้อมเนิน” แล้วลักษณะของป้อมเนินก็แตกต่างกันไปเป็นหลายแบบและเปลี่ยนแปลงไปตามยุคสมัยตั้งแต่ยุคสำริดมาจนถึงยุคกลาง

## อ้างอิง

## ดูเพิ่ม
* ปราสาท
* ปราสาทเนิน
* เนินปราสาท

## แหล่งข้อมูลอื่น

หมวดหมู่:ปราสาทแบ่งตามประเภท
แถวตอน

thumbnail|ลักษณะกระบวนทัพแถวตอน
[thumbnail|กองทัพ[สปาร์ตายาตราทัพเข้าสู่สมรภูมิเธอร์โมไพเลด้วยกระบวนทัพแถวตอน]]

**กระบวนทัพแถวตอน** คือการจัดกำลังพลเชิงยุทธวิธีที่ใช้งานมาแต่ยุคโบราณได้ตั้งแต่การเดินทัพแถวตอนเดี่ยวของหน่วยทหารไปจนถึงหลายแถวตอนประกอบเข้าด้วยกัน โดยระยะตอนลึกของกระบวนทัพนั้นจะกว้างกว่าทางกว้าง (แถวหน้ากระดาน) กระบวนทัพแถวตอนนี้สามารถประยุกต์ใช้กับการเคลื่อนกำลังพลเชิงยุทธวิธีสำหรับยานพาหนะและเรือได้อีกด้วย

## ข้อดีข้อเสีย
### ข้อดีของกระบวนทัพแถวตอน
* มีความคล่องตัวในการเคลื่อนที่สูง
* สามารถเคลื่อนที่บนถนนได้
* มีความเร็วในการเคลื่อนกำลังสูง
### ข้อเสียของกระบวนทัพแถวตอน
* อ่อนแอต่อการถูกโจมตีตรงหน้าและทางข้าง

## อ้างอิง
* Arnold, James R. "*[http://www.napoleon-series.org/military/organization/maida/c_maida.html A Reappraisal of Column Versus Line in the Peninsular War Oman and Historiography]*", The Napoleon Series, August 2004.
* Arnold, James R. "A Reappraisal of Column Versus Line in the Napoleonic Wars" Journal of the Society for Army Historical Research LX no. 244 (Winter 1982) : pp. 196-208.
* Lord Montagu of Beaulieu The Parliament of United Kingdom, The House of Lords, Hansard: 24 Apr 1996, Column 1172 
* Urban, Mark; *Rifles: Six years with Wellington's legendary sharpshooters*; Faber and Faber (2004) ISBN 0571216803
* Deneu, Laurent *[http://www.histofig.com/history/empire/uniformes/generalites_en.html First - Empire of Napoleon: General organisation of armies] * see section on "3. The formations of battalions" subsection "C. The column."
หมวดหมู่:รูปขบวนเชิงยุทธวิธี
แถวหน้ากระดาน

[thumbnail|กองทัพ[สปาร์ตาตั้งกระบวนทัพแถวหน้ากระดานรอทำศึก]]
thumbnail|''The Thin Red Line'' ภาพวาดแสดงการรบด้วยแถวหน้ากระดานต่อต้านทหารม้า
**กระบวนทัพแถวหน้ากระดาน** คือการจัดกำลังพลเชิงยุทธวิธีขั้นพื้นฐานที่ถูกใช้มาตลอดประวัติศาสตร์ เป็นกระบวนทัพที่มีอำนาจยิงตรงหน้าสูงที่สุดแลกกับการสูญเสียสมรรถนะในการเคลื่อนกำลังและการต้านทานการโจมตีของทหารม้า กระบวนทัพแถวหน้ากระดานได้รับความสนใจอย่างมากในยุคแห่งเหตุผล โดยสมเด็จพระเจ้าฟรีดริชที่ 2 แห่งปรัสเซียได้ทรงใช้กระบวนทัพนี้อย่างได้ผลในสงครามเจ็ดปี

กระบวนทัพแถวหน้ากระดานสำหรับกองทัพทหารราบนั้น ทหารจะเรียงกันเป็นแถวหลายแถว ตั้งแต่สองถึงห้าแถว แต่สามแถวมักจะถูกใช้งานมากที่สุด แถวหน้ากระดานแต่ละแถวมีระยะห่างระหว่างกันประมาณครึ่งเมตร และทหารแต่ละนายในแถวจะยืนค่อนข้างชิดกัน โดยทั่วไปใช้ระยะหนึ่งช่วงแขน ซึ่งจะทำให้ทหารมีพื้นที่มากพอที่ใช้งานอาวุธประจำกายรวมทั้งการยิงและบรรจุใหม่ การใช้งานกระบวนทัพแถวหน้ากระดานนั้น ทหารจะต้องได้รับการฝึกมาอย่างดีและต้องการการควบคุมจากนายทหาร (ทั้งชั้นประทวนและสัญญาบัตร)

ใน คริสต์ศตวรรษที่ 17 และ 18 กองทัพในยุโรปมักจะให้ทหารชั้นประทวนยืนประจำอยู่ตอนท้าย มีทวนยาวเป็นอาวุธประจำกายซึ่งทวนยาวนี้จะใช้เป็นทั้งเครื่องประดับและใช้ในการจัดแถวทหาร ในการฝึกแถวทหาร ทวนยาวนี้จะถูกใช้ในการกดปืนของพลทหารที่ประทับเล็งสูงเกินไป และใช้ในการจัดแถวทหารให้สวยงามถูกต้อง การเคลื่อนกำลังพลด้วยกระบวนทัพแถวหน้ากระดานนี้จะช้ามาก ยกเว้นว่ากองทัพนั้นจะได้รับการฝึกมาอย่างยอดเยี่ยม กระบวนทัพแถวหน้ากระดานสามารถเสียรูปอย่างเห็นได้ชัด โดยเฉพาะในยุทธบริเวณที่เป็นป่า ด้วยเหตุนี้กระบวนทัพแถวหน้ากระดานมักจะถูกใช้ในการตั้งรับเป็นส่วนมาก โดยหน่วยทหารจะเคลื่อนที่ด้วยกระบวนทัพแถวตอนและปรับกระบวนเป็นแถวหน้ากระดานเมื่อถึงที่หมาย

กระบวนทัพแถวหน้ากระดานนี้ อ่อนแอต่อการบุกเข้าตีของทหารม้าอย่างมาก โดยเฉพาะเมื่อถุกเข้าตีทางปีกและทางท้าย ซึ่งการโจมตีนี้จะทำให้รูปกระบวนหน้ากระดานเสียกระบวนและพังทลายในที่สุด เว้นแต่ว่ากองทหารจะแปรกระบวนให้เป็นกระบวนทัพสี่เหลี่ยมจตุรัสได้

ในช่วงสงครามนโปเลียน กองทัพอังกฤษนำกระบวนแถวหน้ากระดานสองแถวแคบมาประยุกต์ใช้อย่างได้ผลเพื่อชดเชยข้อเสียเปรียบด้านกำลังพลและเพิ่มอำนาจยิงตรงหน้า ส่วนมากแล้วกระบวนแถวหน้ากระดานมักจะถูกทำลายด้วยการโจมตีของทหารม้า แต่ในยุทธการบลักลาวาโดยกรมทหารเดินเท้าที่ 93 แห่งสหราชอาณาจักรสามารถใช้กระบวนทัพแถวหน้ากระดานต่อต้านการโจมตีของทหารม้ารัสเซียได้ จนกลายเป็่นที่มาของสำนวน "The Thin Red Line"

กระบวนทัพแถวหน้ากระดานแบบหลวม ๆ ถูกใช้งานในกลายกองทัพในปัจจุบันในระหว่างปฏิบัติการเข้าตีเพื่อเพิ่มอำนาจยิงตรงหน้าให้มากที่สุด มีประโยชน์ในการโจมตีที่มั่นข้าศึก และสามารถประยุกต์ใช้เป็นยุทธวิธีเคลื่อนที่ยิงได้

หมวดหมู่:รูปขบวนเชิงยุทธวิธี
ปงดูว์การ์

**ปงดูว์การ์** () เป็นสะพานส่งน้ำสร้างโดยจักรวรรดิโรมัน พาดผ่านแม่น้ำการ์ดง ใกล้กับเมืองเรอมูแล็ง (Remoulins) เมืองเล็ก ๆ ในจังหวัดการ์ แคว้นล็องก์ด็อก-รูซียง ทางตอนใต้ของประเทศฝรั่งเศส สะพานนี้เป็นส่วนหนึ่งของระบบส่งน้ำของเมืองนีม มีความยาวกว่า 50 กิโลเมตร สร้างโดยชาวโรมันเพื่อส่งน้ำจากจากเมืองอูว์แซ็ส โดยระหว่างสองเมืองเป็นหุบเขา ระบบส่งน้ำที่ส่วนใหญ่อยู่ใต้ดิน ย้ายมาสร้างอยู่บนสะพานเพื่อข้ามแม่น้ำการ์ดง นักประวัติศาสตร์คาดการณ์ว่าสะพานถูกสร้างราวคริสต์ศตวรรษที่ 1 โดยสะพานแห่งนี้จัดเป็นสะพานส่งน้ำที่สร้างในสมัยจักรวรรดิโรมันที่ยังคงสภาพที่สมบูรณ์ที่สุดแห่งหนึ่ง รองจากสะพานส่งน้ำแห่งเซโกเบีย    

สะพานแห่งการ์ได้รับการขึ้นทะเบียนเป็นมรดกโลกในปี ค.ศ. 1985 โดยองค์การยูเนสโกright|thumb|350px|มุมด้านข้างของปงดูว์การ์ จะเห็นฐานโค้งจำนวน 3 ฐาน สะพานประกอบด้วยฐานโค้งจำนวนสามชั้น สูง 48.80 เมตร โดยระหว่างความยาวทั้งหมด ความสูงของที่ส่งน้ำต่างระดับกันประมาณเพียง 17 เมตรเท่านั้น ในขณะที่ตัวสะพานมีความสูงทั้งสองฝั่งนั้นต่างกันเพียง 2.5 เซนติเมตร ซึ่งจัดว่าเป็นความสำเร็จทางเทคโนโลยีการก่อสร้าง และความชาญฉลาดทางวิศวกรรมของชาวโรมันในอดีต ในอดีตทางส่งน้ำสามารถส่งน้ำได้ประมาณ 200,000 ลูกบาศก์เมตรต่อวัน เพื่อส่งน้ำเข้ากับระบบน้ำในเมืองนีม รวมทั้งน้ำพุต่าง ๆ และโรงอาบน้ำ ปงดูว์การ์ยังถูกใช้งานจนกระทั่งประมาณคริสต์ศตวรรษที่ 6 บางเขตยังใช้ได้นานกว่า แต่เนื่องจากการขาดการบำรุงรักษาที่เหมาะสม ราวศตวรรษที่ 14 ระบบส่งน้ำได้เริ่มอุดตันอันเนื่องจากการสะสมของแร่ธาตุ

ภายหลังการล่มสลายของจักรวรรดิโรมัน ระบบส่งน้ำได้ถูกทิ้งและหยุดการใช้งานลง ตัวสะพานได้ถูกรักษาไว้อย่างดีเนื่องจากการใช้งานอีกด้านหนึ่งคือเป็นสะพานข้ามเขา โดยมีการเก็บค่าผ่านทางจากนักท่องเที่ยวเพื่อข้ามแม่น้ำ โดยเหล่าบิชอปและผู้มีอำนาจในสมัยนั้น โดยนำเงินมาบำรุงซ่อมแซมอยู่เสมอ จนถึงราวคริสต์ศตวรรษที่ 17 หินบางส่วนได้หลุดและทลายลง และตั้งแต่สะพานแห่งการ์ได้กลายเป็นสถานที่ท่องเที่ยวหลัก ได้มีการปรับปรุงครั้งใหญ่เรื่อยมาตั้งแต่ราวคริสต์ศตวรรษที่ 18 จนถึง 21 โดยมีรัฐบาลและหน่วยงานท้องถิ่นเป็นผู้รับผิดชอบ ในปี ค.ศ. 2000 ได้มีการเปิดศูนย์บริการนักท่องเที่ยวแห่งใหม่ และการย้ายสิ่งก่อสร้างอื่น ๆ ในบริเวณรอบที่ตั้งสะพาน และในปัจจุบันได้กลายเป็นแหล่งท่องเที่ยวที่สำคัญที่สุดแห่งหนึ่งของประเทศฝรั่งเศส

right|thumb|200px|งานหินของปงดูว์การ์เผยให้เห็นหินก้อนที่ยื่นออกมาเพื่อรองรับโครงนั่งร้าน 
left|thumb|240px|ปลายสะพานฝั่งตะวันตกของสะพานในปี ค.ศ. 1891 ในรูปมีบันไดที่สร้างโดยชาร์ล แลเน เพื่อให้นักท่องเที่ยวเข้าชมด้านในของทางส่งน้ำได้

## แหล่งข้อมูลอื่น

*เว็บไซต์ทางการของพิพิธภัณฑ์ปงดูว์การ์ 
*ตำแหน่งที่ตั้งของปงดูว์การ์ (Michelin) 

Coordinates: 

หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:สถาปัตยกรรมโรมันในประเทศฝรั่งเศส
หมวดหมู่:สะพานส่งน้ำ
หมวดหมู่:สิ่งก่อสร้างในจังหวัดการ์
หมวดหมู่:สะพานข้ามแม่น้ำในประเทศฝรั่งเศส
หมวดหมู่:โบราณสถานในประเทศฝรั่งเศส
หมวดหมู่:สิ่งก่อสร้างแบบโรมัน
เฟร์นันโด เบร์ดัสโก

**เฟร์นันโด เบร์ดัสโก การ์โมนา** () เกิดเมื่อวันที่ 15 พฤศจิกายน พ.ศ. 2526 เป็นนักเทนนิสอาชีพชาวสเปน เกิดที่กรุงมาดริด ประเทศสเปน ปัจจุบันเป็นนักเทนนิสมือวางอันดับที่ 2 ของสเปน และเป็นมือวางอันดับที่ 8 ของโลก เบร์ดัสโกเริ่มเล่นเทนนิสตั้งแต่อายุได้เพียง 4 ขวบ และเริ่มมีโค้ชประจำตัวตั้งแต่อายุได้ 8 ขวบ

เบร์ดัสโกเริ่มเป็นที่จับตามองหลังจากที่เขาพ่ายแพ้ให้แก่มือวางอันดับ 1 ของโลก คือ ราฟาเอล นาดัล ไปอย่างสนุกและสูสี ในรายการเทนนิสแกรนด์สแลม ออสเตรเลียนโอเพน โดยต้องแข่งขันกันถึง 5 เซต และใช้เวลาการแข่งขันในนัดนี้ไปทั้งสิ้น 5 ชั่วโมง 14 นาที ซึ่งได้รับการบันทึกสถิติว่า เป็นนัดที่ใช้เวลาในการแข่งขันยาวนานที่สุดในรายการนี้

## อ้างอิง

หมวดหมู่:นักเทนนิสชาวสเปน
หมวดหมู่:นักกีฬาจากมาดริด
หมวดหมู่:นักเทนนิสในโอลิมปิกฤดูร้อน 2012
ชาติชาย พุคยาภรณ์

**ชาติชาย พุคยาภรณ์** อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลนายอภิสิทธ์ เวชชาชีวะ อดีตรองเลขาธิการ พรรคประชาธิปัตย์ เป็นทายาทผู้ก่อตั้งมหาวิทยาลัยศรีปทุม

## ประวัติ
ชาติชายเกิดเมื่อวันที่ 21 ตุลาคม พ.ศ. 2507 เป็นบุตรของสุข พุคยาภรณ์ อดีตนักการเมืองสังกัดพรรคชาติไทย และมาลินี พุคยาภรณ์ และเป็นน้องชายของรัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม

## งานการเมือง
ชาติชาย พุคยาภรณ์ เป็นผู้สมัครสมาชิกสภาผู้แทนราษฎร ระบบบัญชีรายชื่อของพรรคไทยรักไทย เมื่อปี พ.ศ. 2548 เคยเป็นผู้ช่วยของสุรนันทน์ เวชชาชีวะ รัฐมนตรีประจำสำนักนายกรัฐมนตรี ในรัฐบาลสมชาย วงศ์สวัสดิ์ ทำหน้าที่เป็นเลขานุการ วรรณรัตน์ ชาญนุกูล รัฐมนตรีว่าการกระทรวงพลังงาน และเคยเป็นผู้จัดการทีมฟุตบอลหญิงทีมชาติไทยต่อจากนฤมล ศิริวัฒน์

ชาติชาย พุคยาภรณ์ เป็นนักการเมืองระดับนายทุนของกลุ่มเพื่อนเนวิน โดยประสานกับกลุ่มสรอรรถ กลิ่นประทุม และได้รับตำแหน่งรัฐมนตรีช่วยว่าการกระทรวงเกษตรและสหกรณ์ โดยการสนับสนุนจากสรอรรถ กลิ่นประทุม รวมทั้งนายชาติชายพบว่ายังมีความมักคุ้นกับนายเนวิน ชิดชอบ จนก่อนหน้านี้นายเนวินเคยผลักดันผ่านสุพล ฟองงาม อดีต รมช.มหาดไทย สังกัดกลุ่มเพื่อนเนวิน ตั้งนายชาติชายให้เข้าไปเป็นบอร์ดการประปาส่วนภูมิภาค ชุดเดียวกับโกวิท วัฒนะ อดีต รมว.มหาดไทย 

ชาติชาย พุคยาภรณ์ ได้รับตำแหน่งรัฐมนตรีช่วยว่าการกระทรวงเกษตรและสหกรณ์  ในการร่วมรัฐบาลนายอภิสิทธ์ เวชชาชีวะ พ.ศ. 2551 และลาออกเพื่อหลีกทางให้ศุภชัย โพธิ์สุ ในเดือนพฤษภาคม พ.ศ. 2552 ต่อมาจึงย้ายมาร่วมกิจกรรมทางการเมืองกับพรรคชาติพัฒนาเพื่อแผ่นดิน และในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักธุรกิจชาวไทย
หมวดหมู่:สมาชิกสภาที่ปรึกษาเศรษฐกิจและสังคมแห่งชาติ
หมวดหมู่:นักการเมืองไทย
หมวดหมู่:พรรคประชาธิปัตย์
หมวดหมู่:พรรคไทยรักไทย
หมวดหมู่:พรรคภูมิใจไทย
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากมหาวิทยาลัยศรีปทุม
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
คณะสัตวแพทยศาสตร์ มหาวิทยาลัยเวสเทิร์น

**คณะสัตวแพทยศาสตร์** มหาวิทยาลัยเวสเทิร์น เป็นคณะสัตวแพทยศาสตร์ ของมหาวิทยาลัยเอกชนแห่งที่ 2 ของประเทศไทย ตั้งอยู่ที่มหาวิทยาลัยเวสเทิร์น วิทยาเขตกาญจนบุรี จังหวัดกาญจนบุรี

## ประวัติ
มหาวิทยาลัยเวสเทิร์น เป็นสถาบันการศึกษาระดับอุดมศึกษาเอกชน ได้รับใบอนุญาตให้ประกอบการเลขที่ 2/4 2540 เมื่อวันที่18 มิถุนายน 2540 โดยรัฐมนตรีว่าการกระทรวงศึกษาธิการ เปิดทำการสอนหลักสูตรต่างๆ ทั้งระดับปริญญาตรี ปริญญาโท และปริญญาเอก ซึ่งทางมหาวิทยาลัยเวสเทิร์น ได้จัดตั้งหลักสูตรระดับปริญญาตรี คณะสัตวแพทยศาสตร์ ตั้งแต่ปีการศึกษา 2552 

มหาวิทยาลัยได้ตระหนักถึงความสำคัญของการเป็นประเทศเกษตรกรรม ที่มีการเลี้ยงสัตว์ ซึ่งเป็นสัตว์เศรษฐกิจหลายชนิดทั้งเพื่อการบริโภคในประเทศและเพื่อการส่งออกไปยังต่างประเทศ เพื่อให้เป็นไปตามนโยบายของรัฐที่ต้องการให้ประเทศไทยเป็นแหล่งอาหารของโลกแต่จากสถานการณ์ทางเศรษฐกิจของโลกที่มีการกีดกันทางการค้า โดยการใช้มาตรการทางสุขภาพอนามัยเป็นประเด็นสำคัญ การส่งออกเนื้อสัตว์และผลิตภัณฑ์จากสัตว์ต้องได้มาตรฐานสากล มีการตรวจสอบกระบวนการผลิตทุกขั้นตอนก่อนการส่งออกไปยังประเทศคู่ค้า เพื่อให้ได้สินค้าที่มีคุณภาพ 

ประกอบกับในปัจจุบันมีการพบโรคติดต่อจากสัตว์สู่คนทั้งจากสัตว์เลี้ยง สัตว์เศรษฐกิจ สัตว์ป่า และอื่นๆเกิดขึ้นใหม่มากมาย การป้องกันและควบคุมโรคระบาดเหล่านี้ต้องอาศัย สัตวแพทย์ที่ความรู้ความสามารถในให้บริการ ป้องกัน ควบคุม และรักษาโรคแก่สัตว์ ลดการแพร่กระจายโรคจากสัตว์สู่คน แต่จากสถานการณ์ในปัจจุบันซึ่งพบว่ามีปัญหาการขาดแคลนสัตวแพทย์ผู้มีหน้าที่ รับผิดชอบโดยตรงเป็นจำนวนมาก มหาวิทยาลัยจึงได้เรียนทำและร่างหลักสูตรสัตวแพทยศาสตรบัณฑิต พร้อมทั้งเตรียมความพร้อมทางด้านอาจารย์ผู้สอน สถานที่ อุปกรณ์การสอนและแหล่งฝึกปฏิบัติ เพื่อดำเนินการจัดตั้งคณะสัตวแพทยศาสตร์ และผลิตบัณฑิตสัตวแพทย์ ซึ่งสภามหาวิทยาลัยได้อนุมัติให้มหาวิทยาลัยจัดตั้งคณะสัตวแพทยศาสตร์และมีมติให้เปิดดำเนินการสอนหลักสูตรสัตวแพทยศาสตรบัณฑิตโดยอนุมัติให้เปิดรับนิสิตสัตวแพทย์ในรุ่นที่ 1 เป็นจำนวน 60 คน ตั้งแต่ปีการศึกษา 2552 ในการประชุมครั้งที่ 7/2551 เมื่อวันที่ 16 ธันวาคม 2551 และมหาวิทยาลัยได้ดำเนินการเพื่อขอให้สัตวแพทยสภาพิจารณาหลักสูตรและให้ข้อเสนอแนะเป็นลำดับต่อไป

มหาวิทยาลัยได้เชิญ รองศาสตราจารย์ น.สพ.ดร.ไพบูลย์ ยุติศรี อดีตอาจารย์ประจำคณะสัตวแพทยศาสตร์ มหาวิทยาลัยเทคโนโลยีมหานคร เข้ามาเป็นคณบดีคนแรก ในปี 2552

## หลักสูตร
* **ชื่อหลักสูตร** : **หลักสูตรสัตวแพทยศาสตรบัณฑิต** (Doctor of Veterinary Medicine Program)

* **ชื่อปริญญา**: **สัตวแพทยศาสตรบัณฑิต (สพ.บ)** (Doctor of Veterinary Medicine (D.V.M))

## อ้างอิง

## แหล่งข้อมูลอื่น
* คณะสัตวแพทยศาสตร์ มหาวิทยาลัยเวสเทิร์น 

วสเทิร์น
สัตวแพทยศาสตร์
กรีนเวฟ

**กรีนเวฟ 106.5 เอฟเอ็ม** () เป็นสถานีวิทยุในเครือเอไทม์ มีเดีย ในเครือจีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง

กรีนเวฟออกอากาศจากสตูดิโอ 5 ชั้น 38 อาคารจีเอ็มเอ็มแกรมมี่เพลส ถนนอโศกมนตรี แขวงคลองเตยเหนือ เขตวัฒนา ในขณะที่เสาส่งสัญญาณระบบเอฟเอ็มใช้ร่วมกับอีเอฟเอ็มบนเสาส่งของสถานีวิทยุโทรทัศน์กองทัพบกช่อง 5 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร

## ตารางออกอากาศในปัจจุบัน

### วันจันทร์ - วันศุกร์
* 00.00 - 02.00 น. DJ.แบม 
* 02.00 - 05.00 น. Greenwave Playlist
* 05.00 - 07.00 น. DJ.ดร.อั๋น ภูวนาท
* 07.00 - 08.00 น. GREEN MORNING SHOW
**วันจันทร์ : DJ.อั๋น และ หนิง ปณิตา 
**วันอังคาร - วันพุธ: DJ.อั๋น และ DJ.พี่อ้อย
**วันพฤหัสบดี - วันศุกร์: DJ.อั๋น และ DJ.อ้อม
* 08.00 - 11.00 น. DJ.เป้ วิศวะ
* 11.00 - 13.00 น.  DJ.โบ ธนากร (วันจันทร์ ถึง วันพุธ)  // DJ.แคน อติรุจ (วันพฤหัสบดี ถึง วันศุกร์)
* 13.00 - 15.00 น. DJ.พียู ภูริพรรธน์
* 15.00 - 19.00 น.
**วันจันทร์ - วันพฤหัสบดี: DJ.พี่อ้อย นภาพร
**วันศุกร์: DJ.ปอ นันทชัย
* 19.00 - 21.00 น. DJ.เฟี๊ยต ธัชนนท์
* 21.00 - 22.00 น. 
** วันจันทร์ - วันอังคาร , วันพฤหัสบดี - วันศุกร์: DJ.เฟี๊ยต ธัชนนท์
** วันพุธ: Club Inspired Day DJ.ดร.อั๋น ภูวนาท (จากปี 2568 DJ. เป้ & DJ. แคน)
* 22.00 - 00.00 น. 
**วันจันทร์ - วันพฤหัสบดี: DJ.ปอ นันทชัย
**วันศุกร์: CLUB FRIDAY DJ.พี่ฉอด และ DJ.พี่อ้อย

### วันเสาร์ - วันอาทิตย์
* MUSIC DAY

## รายการยอดนิยม
* CLUB FRIDAY

## ดีเจ

### ดีเจปัจจุบัน (พ.ศ. 2567)
* ภูริพรรธน์ จิระเมธาพร (พียู)
* ธัชนนท์ จารุพัชนี (เฟี๊ยต)
* นภาพร ไตรวิทย์วารีกุล (พี่อ้อย)
* นันทชัย เตชะศรีวิเชียร (ปอ)
* แบม พลาดิสัยสวัสดิ์ (แบม)
* ภูวนาท คุนผลิน (อั๋น)
* วิศวะ กิจตันขจร (เป้)
* สายทิพย์ มนตรีกุล ณ อยุธยา (พี่ฉอด)
* สุทธินาถ ทองชื่น (ต๊อก)
* สุนิสา สุขบุญสังข์ (อ้อม)
* อติรุจ กิตติพัฒนะ (แคน)
* ธนากร ชินกูล (โบ)
* ปณิตา พัฒนาหิรัญ (หนิง) 
;

## นักจัดรายการกรีนเวฟในอดีต

*นันทกานต์ ฤทธิวงศ์ (ดีเจหนุ่ย) (ประมาณ พ.ศ. 2547 - 11 ธันวาคม พ.ศ. 2552)
*กิตประพัฒน์ หมื่นสุดตา (ดีเจอ๊อด) (ประมาณ พ.ศ. 2535 - 31 พฤษภาคม พ.ศ. 2549)
*สุพงศ์สักก์ ลิขิตพิทยากร (ดีเจเก่ง) (ประมาณ พ.ศ. 2540 - 30 ธันวาคม พ.ศ. 2548)
*ภัทรวุฒิ สิงหเสนี (ดีเจตั้ม) (ประมาณ พ.ศ. 2548 - 31 ธันวาคม พ.ศ. 2552)
*วัชราภรณ์ จิตต์อารีย์ (ดีเจเอ๋) (ประมาณ พ.ศ. 2534 - 31 ธันวาคม พ.ศ. 2548)
*วาธินี ศรีมงคล (ดีเจวา) (ประมาณ พ.ศ. 2536 - 31 ธันวาคม พ.ศ. 2553)
*วินัย สุขแสวง (ดีเจเจ๊แหม่ม) (ประมาณ พ.ศ. 2543 - 12 ธันวาคม พ.ศ. 2555)
*กีรติ ศิริสุทธิพัฒนา (ดีเจเต็ป) (ประมาณ พ.ศ. 2555 - 31 ธันวาคม พ.ศ. 2560)
*กิตติพงศ์ ตันติชินานนท์ (ดีเจป๊อบ) (ประมาณ พ.ศ. 2560 - 31 ธันวาคม พ.ศ. 2562)
*เอกชัย เอื้อสังคมเศรษฐ์ (ดีเจเอกกี้) (ประมาณ พ.ศ. 2562 - 31 ธันวาคม พ.ศ. 2563)
*เกศรินทร์ วิโรจน์ชูฉัตร (ดีเจเกศ) (1 ตุลาคม พ.ศ. 2534 - 31 ธันวาคม พ.ศ. 2565)
*ตฤณ เรืองกิจรัตนกุล (ดีเจโก) (5 มกราคม พ.ศ. 2558 - 17 พฤศจิกายน พ.ศ. 2566; เสียชีวิตวันที่ 17 พฤศจิกายน พ.ศ. 2566)
* รัณนภันต์ ยั่งยืนพูนชัย (แพท วงเคลียร์)
* ขจรกิติ์ พ้นภัย (อุ้ม) (4 มกราคม พ.ศ. 2564 - 29 มกราคม พ.ศ. 2567)

## กรีนคอนเสิร์ต

## อ้างอิง


## แหล่งข้อมูลอื่น
* เว็บไซต์ทางการ
* เว็บไซต์เอไทม์มีเดีย 

หมวดหมู่:สถานีวิทยุในประเทศไทย
หมวดหมู่:จีเอ็มเอ็ม มีเดีย
บุษบา ดาวเรือง

**บุษบา ดาวเรือง** (เกิด 1 มกราคม พ.ศ. 2496) ชื่อเล่น **เล็ก** เป็นนักธุรกิจชาวไทย รองประธานกรรมการ, ประธานเจ้าหน้าที่บริหารกลุ่ม บริษัท จีเอ็มเอ็ม แกรมมี่ จำกัด (มหาชน) และรองประธานกรรมการบริษัท เดอะ วัน เอ็นเตอร์ไพรส์ จำกัด (มหาชน) จบการศึกษาระดับมัธยมศึกษาตอนต้นจากโรงเรียนอัสสัมชัญคอนแวนต์มัธยมศึกษาตอนปลายจาก โรงเรียนเตรียมอุดมศึกษา ระดับอุดมศึกษาจาก คณะศิลปศาสตร์ มหาวิทยาลัยธรรมศาสตร์ และจบปริญญาโทจากคณะวารสารศาสตร์และสื่อสารมวลชน มหาวิทยาลัยธรรมศาสตร์

## ประวัติ
บุษบา ดาวเรือง เกิดเมื่อวันที่ 1 มกราคม พ.ศ. 2496 บุษบาเริ่มจากงานเอเยนซี ที่ฟาร์อีสต์ แอดเวอร์ไทซิ่ง ของเครือสหพัฒน์ ก่อนออกมาอยู่ที่พีเมียร์ มาร์เก็ตติ้ง และร่วมกันตั้งบริษัท แมส คอมมูนิเคชั่น แอนด์ มาร์เก็ตติ้ง จำกัด เพื่อทำธุรกิจหนังสือ และรับงานโฆษณา บุษบาได้ร่วมก่อตั้งบริษัท แกรมมี่ เอนเตอร์เทนเม้นท์ จำกัด กับ ไพบูลย์ ดำรงชัยธรรม, กิตติศักดิ์ ช่วงอรุณ, เรวัต พุทธินันทน์ และนิติพงษ์ ห่อนาค โดยทั้งไพบูลย์ กิตติศักดิ์ และบุษบา เป็นแกนนำแกรมมี่ เริ่มขยายธุรกิจบันเทิงครบวงจร ทั้งรายการโทรทัศน์ คลื่นวิทยุ สื่อต่าง ๆ จนในปี พ.ศ. 2537 แกรมมี่ได้กลายเป็นบริษัทมหาชน ดำรงตำแหน่งกรรมการผู้จัดการค่ายเพลง กรีนบีนส์ ได้ขึ้นเป็นประธานเจ้าหน้าที่บริหารของจีเอ็มเอ็ม แกรมมี่ ในปี พ.ศ. 2545

ปัจจุบันบุษาดำรงตำแหน่งรองประธานกรรมการ (กรรมการผู้มีอำนาจลงนาม), ประธานกรรมการบริหารความเสี่ยง, ประธานกรรมการกำกับดูแลกิจการและจริยธรรมธุรกิจ, ประธานกรรมการบริหารกลุ่ม และประธานเจ้าหน้าที่บริหารกลุ่ม บริษัท จีเอ็มเอ็ม แกรมมี่ จำกัด (มหาชน) นอกจากนี้ยังเป็นกรรมการบริษัทอีกหลายบริษัทในเครือแกรมมี่ โดยล่าสุดได้รับการแต่งตั้งเป็นรองประธานกรรมการ บริษัท เดอะ วัน เอ็นเตอร์ไพรส์ จำกัด (มหาชน) แทนประดิษฐ์ ฑีฆกุล ที่หมดวาระไป

## การทำงาน
*บริษัท จีเอ็มเอ็ม แกรมมี่ จำกัด (มหาชน)
**2545 – ก.พ. 2552 	 ประธานกรรมการบริหาร, ประธานเจ้าหน้าที่บริหาร
**2552 – ก.พ. 2555 	 ประธานเจ้าหน้าที่บริหารร่วม
**2537 – ปัจจุบัน 	 กรรมการ
**2544 – ปัจจุบัน 	 รองกรรมการผู้อำนวยการอาวุโส (สายงานสร้างสรรค์)
**2548 – ปัจจุบัน 	 ประธานกรรมการบริหารความเสี่ยง
**2551 – ปัจจุบัน 	 รองประธานกรรมการ
**2552 – ปัจจุบัน 	 ประธานกรรมการบริหารร่วม
**ก.พ.2555 – ปัจจุบัน 	 ประธานเจ้าหน้าที่บริหารกลุ่ม

*บริษัทอื่น ๆ
**2546 – 2551 	 ที่ปรึกษาคณะกรรมการบริษัท, ที่ปรึกษาคณะกรรมการบริหาร บริษัท จีเอ็มเอ็ม มีเดีย จำกัด (มหาชน)
**2551 – ปัจจุบัน 	 ที่ปรึกษา บริษัท จีเอ็มเอ็ม มีเดีย จำกัด (มหาชน)
**พ.ค. 2553 – ปัจจุบัน 	 กรรมการ บริษัท แอ็กซ์ สตูดิโอ จำกัด
**ต.ค. 2553 – ปัจจุบัน 	 กรรมการ บริษัท จีอาร์ โวคอล สตูดิโอ จำกัด
**เม.ย. 2567 – ปัจจุบัน 	 รองประธานกรรมการ, กรรมการบริหาร บริษัท เดอะ วัน เอ็นเตอร์ไพรส์ จำกัด (มหาชน)

## เครื่องราชอิสริยาภรณ์

## อ้างอิง

หมวดหมู่:ผู้บริหารจีเอ็มเอ็ม แกรมมี่
หมวดหมู่:มุสลิมชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนอัสสัมชัญคอนแวนต์
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:ผู้ได้รับเครื่องราชอิสริยาภรณ์ บ.ช.

หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:ประธานเจ้าหน้าที่บริหารชาวไทย
แกรนด์ดัชเชสมาเรีย เตเรซาแห่งลักเซมเบิร์ก

**แกรนด์ดัชเชสมาเรีย เตเรซาแห่งลักเซมเบิร์ก** (พระนามเดิม **มาเรีย เตเรซา เมสเตร อี บาติสตา-ฟายา**: ประสูติ 22 มีนาคม พ.ศ. 2499) เป็นแกรนด์ดัชเชสพระชายา แห่งลักเซมเบิร์ก ในฐานะพระชายาในแกรนด์ดยุกอ็องรีแห่งลักเซมเบิร์ก

## ช่วงต้นพระชนม์ชีพและการศึกษา
แกรนด์ดัชเชสมาเรีย เตเรซาแห่งลักเซมเบิร์ก พระราชสมภพในมาเรียนเนา กรุงอาบานา ประเทศคิวบา ทรงเป็นบุตรีของนายโคเซ อันโตเนียว เมสเตร  อี บาติสตา-ฟายา กับนางมาเรีย เตราซา อี บาติสตา-ฟายา เด เมสเตร  ทั้งคู่มาจากครอบครัวชนชั้นกระฎุมพี ผู้มีเชื้อสายสเปน

ในเดือนตุลาคม พ.ศ. 2502 เมื่อเกิดการปฏิวัติคิวบา มาเรีย เตเรซาได้ออกจากคิวบาพร้อมกับพ่อแม่ของเธอ ครอบครัวได้ตั้งถิ่นฐานที่ นิวยอร์ก ประเทศสหรัฐอเมริกา ที่ซึ่งได้ศึกษาในวัยเยาว์ที่โรงเรียนแมรีเมานต์ จากพ.ศ. 2504 ได้ศึกษาที่ Lycée Français ในวัยเด็กพระองค์ได้เข้าฝึกบัลเล่ต์และร้องเพลง ได้ฝึกเล่นสกี สเก็ตน้ำแข็งและกีฬาทางน้ำ พระองค์ได้อาศัยที่ นิวยอร์ก,แซนเทนเดอร์ สเปนและกรุงเจนีวา

ในพ.ศ. 2523 ทรงสำเร็จการศึกษาจากมหาวิทยาลัยเจนีวา สายรัฐศาสตร์ นางสาวเมสตร์ได้พบกับเจ้าชายอ็องรีที่มหาวิทยาลัยนั้น และได้เรียนวิชาต่างๆร่วมกัน

## อภิเษกสมรสและพระราชวงศ์

thumb|left|200px|แกรนด์ดยุกอ็องรีที่ 1 และแกรนด์ดัสเชสมาเรีย เทเรซา พระมเหสี

มาเรีย เทรเซา เมสตร์ได้อภิเษกสมรสกับเจ้าชายอ็องรีแห่งลักเซมเบิร์กในวันที่ 4 กุมภาพันธ์/14 กุมภาพันธ์ พ.ศ. 2524 ทั้งคู่มีพระราชโอรส-ธิดารวม 5 พระองค์ ได้แก่
* แกรนด์ดยุกกีโยมที่ 5 แห่งลักเซมเบิร์ก (พระราชสมภพ พ.ศ. 2524)
* เจ้าชายเฟลิกซ์แห่งลักเซมเบิร์ก (ประสูติ พ.ศ. 2527)
* เจ้าชายหลุยส์แห่งลักเซมเบิร์ก (ประสูติ พ.ศ. 2529)
* เจ้าหญิงอาแล็กซ็องดราแห่งลักเซมเบิร์ก (ประสูติ พ.ศ. 2534)
* เจ้าชายเซบัสเตียงแห่งลักเซมเบิร์ก (ประสูติ พ.ศ. 2535)

และพระนัดดา 9 พระองค์ ได้แก่
* เจ้าชายกาเบรียลแห่งนัสเซา (ประสูติ พ.ศ. 2549)
* เจ้าชายโนอาห์แห่งนัสเซา (ประสูติ พ.ศ. 2550)
* เจ้าหญิงอะมาเลียแห่งนัสเซา (ประสูติ พ.ศ. 2557)
* เจ้าชายเลียมแห่งนัสเซา (ประสูติ พ.ศ. 2559)
* เจ้าชายชาร์ล แกรนด์ดยุกรัชทายาทแห่งลักเซมเบิร์ก (ประสูติ พ.ศ. 2563)
* เจ้าชายฟร็องซัวแห่งลักเซมเบิร์ก (ประสูติ พ.ศ. 2566)
* เจ้าชายบัลทาซาร์แห่งนัสเซา (ประสูติ พ.ศ. 2567)
* วิกตัวร์ บาร์กอรี (ประสูติ พ.ศ. 2567)
* เอลี บาร์กอรี (ประสูติ พ.ศ. 2568)

## อ้างอิง

*Ancestry of Maria Teresa Mestre (b. 1956), Grand Duchess of Luxembourg
*Grand-Ducal House of Luxembourg 
*The Mentor Foundation charity website

มาเรีย
หมวดหมู่:บุคคลจากอาบานา
หมวดหมู่:ราชวงศ์บูร์บง-ปาร์มา
รัฐชาติ

[thumb|250px|การทำสัตยาบันในสนธิสัญญามึนสเตอร์ นำไปสู่[สนธิสัญญาสันติภาพเวสต์ฟาเลีย ซึ่งเป็นจุดเริ่มต้นของมโนทัศน์ "รัฐชาติ"]]

**รัฐชาติ** () หรือเดิมเรียก **รัฐประชาชาติ** () เป็นหน่วยทางการเมืองที่รัฐและชาติได้สอดคล้องกัน มันเป็นแนวคิดที่แน่นอนกว่า "ประเทศ" เนื่องจากประเทศนั้นไม่จำเป็นต้องมีกลุ่มชาติพันธุ์ที่มีอำนาจเหนือกว่า

ชาติ ในความหมายของเชื้อชาติเดียวกัน อาจรวมถึงการพลัดถิ่นหรือผู้ลี้ภัยที่อาศัยอยู่ภายนอกรัฐชาติ บางประเทศในความหมายนี้ไม่มีสถานะที่ชาติพันธุ์มีอำนาจเหนือกว่า ในความหมายทั่วไปส่วนใหญ่ รัฐชาติเป็นเพียงประเทศที่มีอำนาจอธิปไตยหรือเขตปกครองขนาดใหญ่ รัฐชาติอาจถูกเปรียบเทียบกับ:

* รัฐหลายชนชาติ(Multinational state) ที่ซึ่งไม่มีกลุ่มชาติพันธุ์ใด ๆ เลยที่มีอำนาจครอบงำ (รัฐดังกล่าวอาจจะถือได้ว่าเป็นรัฐพหุวัฒนธรรมที่ขึ้นอยู่กับระดับของการกลืนกลายทางวัฒนธรรมของกลุ่มต่าง ๆ)

* นครรัฐ(City-state) ซึ่งมีขนาดเล็กกว่า "ชาติ" ในความหมายของ "ประเทศอธิปไตยใหญ่" และอาจจะหรือไม่ก็ถูกครอบงำโดยทั้งหมดหรือส่วนหนึ่งของ"ชาติ" เดียว ในความหมายของเชื้อชาติเดียวกัน
* จักรวรรดิ(empire) ซึ่งประกอบไปด้วยหลายประเทศ (อาจจะไม่ใช่รัฐอธิปไตย) และชาติที่อยู่ภายใต้พระมหากษัตริย์พระองค์เดียวหรือรัฐบาลที่ปกครองอยู่
* สมาพันธรัฐ(confederation) สหพันธ์ของรัฐอธิปไตย ซึ่งอาจจะรวมหรือไม่รวมถึงรัฐชาติก็ได้
* สหพันธรัฐ(federated state) ซึ่งอาจจะเป็นหรือไม่ใช่รัฐชาติก็ได้ และปกครองตนเองได้แค่เพียงบางส่วนภายในสหพันธ์ที่ใหญ่กว่า (ตัวอย่างเช่น รัฐชายแดนของบอสเนียและเฮอร์เซโกวีนาได้ถูกวาดเส้นตามเส้นแบ่งแยกทางชาติพันธ์ุ แต่ในสหรัฐกลับไม่ใช่)

บทความนี้ได้กล่าวถึงคำจำกัดความที่เฉพาะเจาะจงมากขึ้นของรัฐชาติ ในฐานะประเทศอธิปไตยทั่วไปซึ่งถูกครอบงำโดยชาติพันธุ์โดยเฉพาะ

## อ้างอิง

หมวดหมู่:รัฐศาสตร์
หมวดหมู่:รัฐ
ไกอา ออนไลน์

**ไกอา ออนไลน์** เป็นเกมจากประเทศอังกฤษ เป็น anime-สังคมและเครือข่ายเวทีตามเว็บไซต์ ก่อตั้งขึ้นในปี ค.ศ. 2003 ใช้ชื่อว่า Gaia.com แต่ชื่อถูกเปลี่ยน GaiaOnline.com ในปี ค.ศ. 2004 โดยเจ้าของ Gaia อินเตอร์ แรกเริ่มเป็น anime linklist แต่ตอนนี้ระบุก่อตั้งโดย Derek Liu (ชื่อผู้ใช้ "Lanzer") เว็บไซต์เกมสังคม ในที่สุดก็กลายเป็นฟอรั่มตามเว็บไซต์ตอนนี้ ปัจจุบันนี้ มากกว่าหนึ่งล้านโพสต์ถูกทำรายวัน และมีการเข้าชมโดยผู้ใช้ที่ไม่ต่ำกว่า 7 ล้านแต่ละเดือน Gaia ยังได้รับรางวัล 2007 Webware 100 รางวัลในหมวดหมู่ชุมชน

## อ้างอิง

## แหล่งข้อมูลอื่น
* Gaia Online
* Gaiapedia, a Gaia community-maintained encyclopedia

 

หมวดหมู่:ชุมชนเสมือน
หมวดหมู่:เกมออนไลน์
เออร์มิน

**เออร์มิน** (), **สโตต** () หรือ **เพียงพอนหางสั้น** (; ) เป็นสัตว์เลี้ยงลูกด้วยน้ำนมกินเนื้อขนาดเล็กจำพวกเพียงพอน

เออร์มิน เป็นสัตว์ที่มีถิ่นกำเนิดดั้งเดิมอยู่ที่ยูเรเชียและอเมริกาเหนือ เป็นสัตว์นักล่าที่หากินสัตว์ขนาดเล็กต่าง ๆ ไม่เลือก เป็นอาหาร เป็นสัตว์ที่ถูกล่าเพื่อนำหนังและขนทำเป็นเสื้อขนสัตว์ สีขนของเออร์มินจะเปลี่ยนไปเป็นสีขาวล้วนในช่วงฤดูหนาว สีขนโดยปกติจะเป็นสีน้ำตาลที่ส่วนหลัง บริเวณท้องซีดจางกว่า หางเป็นพุ่มพวงปลายหางแหลมเป็นสีดำ สามารถแบ่งออกได้เป็นชนิดย่อยทั้งสิ้น 37 ชนิด

ตัวผู้มีขนาดใหญ่กว่าตัวเมียมาก พฤติกรรมในธรรมชาติ ตัวเมียจะผสมพันธุ์ระหว่างเดือนกันยายนและพฤศจิกายนและมีระยะเวลาการตั้งท้องนาน 8–11 เดือน ออกลูกเพียงปีละครั้ง ครั้งหนึ่งประมาณ 6–13 ตัว มีพฤติกรรมอาศัยอยู่อย่างกระจัดกระจาย สามารถพบเห็นได้ตามหาดทรายจนถึงบนชนบทที่อยู่สูง โดยสามารถพบได้ในทุกความสูงจากระดับน้ำทะเล เออร์มินชอบที่จะอยู่ในป่าที่เป็นถิ่นกำเนิดดั้งเดิม ป่าละเมาะ เนินทราย และพุ่มหญ้า จัดเป็นสัตว์ที่มีความว่องไวมากและจากการที่เป็นสัตว์ที่กินอาหารไม่เลือก จึงสร้างความเสียหายใหญ่หลวงให้แก่นกและสัตว์อื่น ๆ เพราะสามารถล่านกตลอดจนไข่กินเป็นอาหารได้ และจัดเป็นสัตว์รังควานอีกชนิดหนึ่ง

เออร์มินได้ถูกนำเข้าไปในนิวซีแลนด์ที่ซึ่งดั้งเดิมไม่เคยมีสัตว์กินเนื้อมาก่อน ปัจจุบันเออร์มินได้กลายเป็นชนิดพันธุ์ต่างถิ่นไปแล้ว ที่คุกคามสิ่งมีชีวิตเฉพาะถิ่นที่มีเฉพาะในนิวซีแลนด์หลายชนิด เช่น นกกีวีหรือนกแก้วคาคาโป โดยเออร์มินจะเข้าไปกินไข่หรือล่าตัวอ่อนนกบินไม่ได้เหล่านี้เป็นอาหาร อันเป็นสาเหตุหนึ่งของการใกล้สูญพันธุ์

## อ้างอิง

## ดูเพิ่ม
* เพียงพอน 

## แหล่งข้อมูลอื่น

หมวดหมู่:สกุลเพียงพอน
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปยุโรป
หมวดหมู่:สัตว์รังควาน
MARRS

**MARRS** (ชื่ออีกสไตล์ M|A|R|R|S) () เป็นวงดนตรีแนวแดนซ์ จากประเทศอังกฤษ ก่อตั้งมาตั้งแต่ปี ค.ศ. 1987 มีสมาชิกจากวง คัลเล่อร์บอกซ์ และ เอ.อาร์. เคน เจ้าของเพลงฮิต คือ ปั๊มอัพเดอะโวลุ่ม ออกจำหน่าย 1987 และ ยังได้ รางวัลแกรมมี ในปี 1989

## ดูเพิ่ม
* ปั๊มอัพเดอะโวลุ่ม (ซิงเกิล)

## อ้างอิง

## แหล่งข้อมูลอื่น
* แหล่งข้อมูลวงMARRS ที่ Discogs

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2530
พระเจ้าเอากุสท์ที่ 3 แห่งโปแลนด์

**พระเจ้าเอากุสท์ที่ 3 แห่งโปแลนด์** หรือ **พระเจ้าออกัสตัสที่ 3 แห่งโปแลนด์** หรือ **เจ้าชายฟรีดริช เอากุสท์ที่ 2 ผู้คัดเลือกแห่งซัคเซิน** (    ) (17 ตุลาคม ค.ศ. 1696 - 5 ตุลาคม ค.ศ. 1763) เป็นเจ้านครรัฐผู้คัดเลือกแซกโซนี ระหว่างปี ค.ศ. 1733 ถึง ค.ศ. 1763 และเป็นพระมหากษัตริย์โปแลนด์ระหว่างปี ค.ศ. 1734 จนเสด็จสวรรคตเมื่อวันที่ 5 ตุลาคม ค.ศ. 1763 

พระเจ้าเอากุสท์ที่ 3 เสด็จพระราชสมภพเมื่อวันที่ 17 ตุลาคม ค.ศ. 1696 ที่กรุงเดรสเดินในรัฐผู้คัดเลือกซัคเซิน พระองค์เป็นพระราชโอรสในพระเจ้าเอากุสท์ที่ 2 แห่งโปแลนด์ และ พระนางคริสทีอาเนอ เอเบอร์ฮาร์ดีเนอ (Christiane Eberhardine of Brandenburg-Bayreuth) และอภิเษกสมรสกับ มาเรีย โจเซฟาแห่งออสเตรีย พระองค์เสด็จสวรรคตเมื่อวันที่ 5 ตุลาคม ค.ศ. 1763 ที่เมืองเดรสเดินเช่นกัน

## อ้างอิง

## ดูเพิ่ม
* ประวัติศาสตร์โปแลนด์
* รายพระนามพระมหากษัตริย์แห่งโปแลนด์

หมวดหมู่:บุคคลที่เกิดในปี พ.ศ. 2239
หมวดหมู่:พระมหากษัตริย์โปแลนด์
หมวดหมู่:บุคคลในสงครามเจ็ดปี
หมวดหมู่:ผู้คัดเลือกแห่งแซกโซนี
หมวดหมู่:แกรนด์ดยุกแห่งลิทัวเนีย
หมวดหมู่:บุคคลจากเดรสเดิน
หมวดหมู่:ราชวงศ์เว็ททีน‎
รัฐผู้คัดเลือกฮันโนเฟอร์

**ราชรัฐผู้คัดเลือกฮันโนเฟอร์** () หรือ **ราชรัฐผู้คัดเลือกเบราน์ชไวค์-ลือเนอบวร์ค** () เป็นหนึ่งในราชรัฐผู้คัดเลือกลำดับที่เก้าของจักรวรรดิโรมันอันศักดิ์สิทธิ์ ในปี ค.ศ. 1692 เมื่อจักรพรรดิเลโอโปลด์ที่ 1 พระราชทานตำแหน่งเจ้านครรัฐผู้คัดเลือกให้แก่ แอนสท์ เอากุสท์ เพื่อเป็นการตอบแทนที่ได้ทรงเข้าช่วยในสงครามมหาพันธมิตร แต่การแต่งตั้งนี้ก็ได้รับการประท้วง และไม่ได้เป็นไปอย่างเป็นทางการจนกระทั่งปี ค.ศ. 1708

## อ้างอิง

หมวดหมู่:รัฐสิ้นสภาพในประเทศเยอรมนี
หมวดหมู่:ประวัติศาสตร์เยอรมนี
หมวดหมู่:จักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 18
หมวดหมู่:สิ้นสุดในคริสต์ศตวรรษที่ 19

หมวดหมู่:ราชรัฐในอดีต
ราชอาณาจักรฮันโนเฟอร์

**ราชอาณาจักรฮันโนเฟอร์** () ก่อตั้งขึ้นในเดือนตุลาคมปี ค.ศ. 1814 หลังจากการตกลงกันในการประชุมใหญ่แห่งเวียนนา (Congress of Vienna) โดยการอัญเชิญพระเจ้าจอร์จที่ 3 แห่งบริเตนใหญ่กลับมาเป็นพระมหากษัตริย์หลังจากสงครามนโปเลียนสิ้นสุดลง นอกจากนั้นการประชุมแห่งเวียนนาก็ยังจัดการแลกเปลี่ยนดินแดนระหว่างฮันโนเฟอร์กับราชอาณาจักรปรัสเซียที่เป็นผลทำให้ฝ่ายฮันโนเฟอร์ได้รับดินแดนเพิ่มขึ้นเป็นอันมากที่รวมทั้งราชรัฐมุขนายกฮิลเดสไฮม์ ฟริเซียตะวันออก ลิงเงิน และบริเวณตอนเหนือของราชรัฐมุขนายกมึนสเตอร์ (Bishopric of Münster) ดินแดนส่วนที่เสียไปคือส่วนหนึ่งของดัชชีเลาเอนบวร์คทางตะวันออกของแม่น้ำเอลเบ และดินแดนอีกเล็กๆ น้อยๆ ทางตะวันออก

## อ้างอิง


ฮาโนเวอร์
หมวดหมู่:รัฐในสมาพันธรัฐเยอรมัน
หมวดหมู่:รัฐและดินแดนที่ก่อตั้งในปี พ.ศ. 2357
หมวดหมู่:สิ้นสุดในปี พ.ศ. 2409
ฮ
กาตาร์ (อาวุธ)

**กาตาร์** หรือ **กาตารา** เป็นอาวุธมีคมที่มีต้นกำเนิดมาจากประเทศอินเดีย เป็นอาวุธที่มีลักษณะพิเศษเฉพาะตัวโดยมีด้ามจับเป็นรูปทรงตัว H และมีใบมีดอยู่ด้านตรงข้ามกับด้ามจับ

## อ้างอิง

หมวดหมู่:อาวุธของประเทศอินเดีย
ฝรั่งเศสสมัยใหม่ตอนต้น

thumb|left|ฝรั่งเศสในช่วงสมัยใหม่ตอนต้น (ค.ศ.​ 1477) เส้นแดงแสดงถึงเขตแดนของราชอาณาจักรฝรั่งเศส ส่วนสีฟ้าหมายถึงดินแดนที่ราชวงศ์ถือครองโดยตรง
**[[ราชอาณาจักรฝรั่งเศส]]** () ในสมัยใหม่ตอนต้นคือประวัติศาสตร์ในช่วงสมัยในประวัติศาสตร์ฝรั่งเศสที่เริ่มตั้งแต่ปลายคริสต์ศตวรรษที่ 15 ไปจนถึงปลายคริสต์ศตวรรษ 18 (หรือตั้งแต่สมัยฟื้นฟูศิลปวิทยาในฝรั่งเศส ไปจนถึงจุดสูงสุดของการปฏิวัติฝรั่งเศส) ระหว่างช่วงนี้ฝรั่งเศสวิวัฒนาการจากระบบศักดินา (feudalism) มาเป็นราชอาณาจักรที่มีการปกครองจากศูนย์กลางที่นำโดยพระมหากษัตริย์ราชวงศ์บูร์บง (สาขารองของราชวงศ์กาเปเซียง) ในระบอบสมบูรณาญาสิทธิราชย์ที่ปกครองโดยใช้ปรัชญาเทวสิทธิ์ของพระมหากษัตริย์โดยการสนับสนุนของสถาบันโรมันคาทอลิก โดยเป็นสมัยที่เรียกว่า "ระบอบเก่า" () ดินแดนในปกครองของฝรั่งเศสในช่วงนี้ได้เพิ่มขึ้นจนเทียบเคียงได้กับดินแดนในประเทศฝรั่งเศสในปัจจุบัน นอกจากนี้ยังรวมถึงดินแดนต่าง ๆ ในทวีปอื่น ๆ ในช่วงจักรวรรดิฝรั่งเศสที่หนึ่งด้วย

ในยุคนี้ได้รับอิทธิพลมากจากการปกครองภายใต้พระเจ้าหลุยส์ที่ 14 (ค.ศ. 1643–1715) ซึ่งถือว่ายาวนานที่สุดในประวัติศาสตร์ฝรั่งเศส ซึ่งในระหว่างนี้ได้มีการเปลี่ยนผ่านจากระบอบศักดินาจากสมัยกลาง เป็นรัฐที่ปกครองแบบรวมศูนย์ภายใต้พระราชอำนาจของพระมหากษัตริย์ตามสมบูรณาญาสิทธิราชย์ ซึ่งคงอยู่จนถึงการปฏิวัติฝรั่งเศส และภายหลังด้วย

## อ้างอิง

หมวดหมู่:ประวัติศาสตร์ฝรั่งเศส
รัฐผู้คัดเลือกซัคเซิน

**ราชรัฐผู้คัดเลือกซัคเซิน** () หรือบางครั้งรู้จักกันในชื่อ **โอเบอร์ซัคเซิน** () เป็นแคว้นหนึ่งของจักรวรรดิโรมันอันศักดิ์สิทธิ์ รัฐผู้คัดเลือกซัคเซินเกิดจากการล่มสลายลงของดัชชีซัคเซินในปี ค.ศ. 1296 ต่อมาเมื่อพระเจ้าคาร์ลแห่งโบฮีเมียได้ขึ้นเป็นจักรพรรดิโรมันอันศักดิ์สิทธิ์ในปี ค.ศ. 1355 พระองค์ได้ตรากฎหมายที่เรียกว่า "โองการทองคำปี 1356" ขึ้น กฎหมายฉบับนี้กำหนดให้กษัตริย์แห่งเยอรมันต้องมาจากการแต่งตั้งโดยมติจากเจ้านครรัฐผู้คัดเลือกทั้งเจ็ด เป็นจุดกำเนิดของรัฐผู้คัดเลือกซัคเซิน

ในปี ค.ศ. 1806 ระหว่างสงครามนโปเลียน ฝรั่งเศสได้ทำสงครามกับปรัสเซีย ในตอนแรกซัคเซินร่วมกับปรัสเซียในการต่อต้านนโปเลียน แต่แล้วซัคเซินก็กลับสนับสนุนนโปเลียนและเข้าร่วมเป็นส่วนหนึ่งของสมาพันธรัฐแห่งแม่น้ำไรน์ ในการนี้นโปเลียนได้สถาปนาซัคเซินขึ้นเป็นราชอาณาจักรซัคเซิน

## อ้างอิง

หมวดหมู่:สิ้นสุดในปี พ.ศ. 2349
ซซัคเซิน
หมวดหมู่:ประวัติศาสตร์เยอรมนี
หมวดหมู่:จักรวรรดิโรมันอันศักดิ์สิทธิ์
ซซัคเซิน
หมวดหมู่:สิ้นสุดในคริสต์ศตวรรษที่ 19
หมวดหมู่:เครือราชรัฐโอเบอร์ซัคเซิน
เซอร์ไวเวอร์ ซาโมอา

**เซอร์ไวเวอร์ ซาโมอา** () เป็นฤดูกาลที่ 19 ของรายการเซอร์ไวเวอร์ เริ่มรับสมัครผู้เข้าแข่งขันตั้งแต่วันที่ 14 มกราคม พ.ศ. 2552 และเป็นครั้งแรกที่อนุญาตให้ผู้ที่มีอายุต่ำสุดคือ 18 ปี ลงสมัครได้ทั้งประเทศ ถ่ายทำที่ประเทศซามัว ซึ่งตามความเป็นจริงจะต้องใช้ชื่อรายการว่า เซอร์ไวเวอร์ ซามัว แต่ในการถ่ายทำได้ออกเสียงจากซามัวเป็นซาโมอา การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 18 กันยายน พ.ศ. 2552 เวลา 13:00 น. ตามเวลาประเทศไทย

ข้อหักมุมสำหรับฤดูกาลนี้คือ เกาะอัปยศได้ถูกย้ายออกไปและใช้การส่งตัวเพื่อสอดแนมพร้อมกับให้คำใบในการหาเครื่องรางภูมิคุ้มกันที่ซ่อนไว้ คล้ายๆ กับฤดูกาลที่ 15 ที่มีการลักพาตัวไปยังอีกเผ่าแทนการไปเกาะอัปยศ รวมถึงมีการใช้เครื่องรางภูมิคุ้มกันอยู่เรื่อยๆ เช่น เมื่อมีการใช้เครื่องรางภูมิคุ้มกันแล้วโดยปกติเครื่องรางจะหายไป แต่ในฤดูกาลนี้เมื่อเครื่องรางถูกใช้แล้ว จะถูกนำกลับมาซ่อนใหม่เสมอๆ ทำให้มีโอกาสใช้เครื่องรางได้อยู่เรื่อยๆ ถ้ามีการหาเจอ โดยจะใช้ได้ถึงรอบ 4 คนสุดท้ายเท่านั้น

ฤดูกาลนี้เป็นอีกครั้งที่มีผู้เล่นมากถึง 20 โดยในตอนแรกทีมงานได้กำหนดไว้ที่ 18 คนแต่แล้วก็ได้เปลี่ยนเป็น 20 คนในภายหลัง รวมถึงได้ประกาศการทำฤดูกาลที่ 20 ออกมาทันทีและจะใช้สถานที่เดียวกันนี้ทั้งในฤดูกาลที่ 19 และ 20

## รายละเอียดของฤดูกาล
***เผ่า** :
: โฟร์อา โฟร์อา สีประจำเผ่า สีเหลือง
: การ์ลู สีประจำเผ่า สีม่วง
: ไอก้า สีประจำเผ่า สีน้ำเงินฟ้าน้ำทะเล

***ตุ๊กตาสิทธิคุ้มกัน** : เป็นเสาไม้ประเกอบไปด้วยเขาควายและปากจระเข้ ตีแฉกออกเป็นรูปสามเหลี่ยม
***สร้อยสิทธิคุ้มกัน** : ทำจากเปลือกหอยและแผ่นกระดาษมีลายแบบขอบโลโก้ของรายการถูกร้อยเป็นสร้อย
***คบเพลิง** : เป็นไม้สลักลายเหมือนขอบที่โลโก้ของรายการ
***อุปกรณ์ดับไฟ** : ไม้หัวใหญ่เป็นชิ้นเดียวติดกันทั้งด้ามมีลายเหมือนขอบที่โลโก้ของรายการ
***สภาเผ่า** : มุงหลังคาด้วยฟางและตกแต่งเหมือนอยู่ริมชายหาด มีโขดหินมากมาย

## ผู้เข้าแข่งขัน

## การแข่งขัน

## การโหวต



 รัชเชล เอช. ใช้เครื่องรางภูมิคุ้มกันที่ซ่อนไว้แต่ในการโหวตครั้งนี้ไม่ได้มีชื่อของ รัซเซล เอช. แต่อย่างใด
 รัชเชล เอช. ใช้เครื่องรางภูมิคุ้มกันที่ซ่อนไว้ทำให้เสียงโหวตที่มีชื่อ รัซเซล เอช. จะไม่ถูกนับ
 ผลโหวตในรอบแรกเสมอกันที่ 5-5 ระหว่างลอร่ากับนาตาลี ทำให้มีการโหวตใหม่โดยที่นาตาลีกับลอร่าจะไม่ได้ทำการโหวตและคนที่เหลือจะต้องโหวตแต่นาตาลีหรือลอร่าเท่านั้น ท้ายที่สุดมีการเปลี่ยนโหวตทำให้ลอร่าต้องเป็นผู้ถูกโหวตออก


## ดูเพิ่ม

ซเซอร์ไวเวอร์
เซอร์ไวเวอร์
เซอร์ไวเวอร์
MK

**MK** อาจหมายถึง

* เอ็มเค เรสโตรองต์ กรุ๊ป
* บริษัท มั่นคงเคหะการ จำกัด (มหาชน)
* แมจิกคิงดอม สวนสนุกในดิสนีย์เวิลด์
* เอ็มเค IV เชอร์ชิลล์
* มอร์ทัล คอมแบท (วิดีโอเกม)
* มาริโอคาร์ต
จักรพรรดิกาลิกุลา

**กาลิกุลา** () เป็นชื่อเล่นยอดนิยมที่ใช้เรียก **กาอิอุส ยูลิอุส ไกซาร์ เอากุสตุส แกร์มานิกุส** (; 31 สิงหาคม ค.ศ. 12 – 24 มกราคม ค.ศ. 41) ผู้ดำรงตำแหน่งจักรพรรดิโรมันระหว่างปี ค.ศ. 37–41 

จักรพรรดิกาลิกุลามีชื่อเกิดว่า **กาอิอุส ยูลิอุส ไกซาร์** (; คนละคนกับจูเลียส ซีซาร์) เป็นบุตรของแกร์มานิกุสซึ่งเป็นหลานชายและบุตรบุญธรรมของจักรพรรดิติแบริอุส กับอากริปปีนาผู้อาวุโสซึ่งเป็นหลานสาวของจักรพรรดิเอากุสตุส กาอิอุสในวัยเด็กได้รับชื่อเล่น "กาลิกุลา" จากบรรดาทหารในสังกัดของบิดาขณะติดตามบิดาไปรบในแกร์มานิอา คำนี้แปลว่า "รองเท้าน้อย" แผลงมาจากคำว่า *[[กาลิกา]]* () ซึ่งเป็นรองเท้าแตะสานของทหารโรมัน

หลังจากพระองค์ทรงขึ้นครองราชย์ในกรุงโรมต่อจากบิดาบุญธรรมในช่วงแรก ทรงปกครองโรมันด้วยดีตลอดมา แต่ต่อมาภายหลังทรงมีจิตใจโหดเหี้ยมและมีจิตที่วิปริต-วิปลาส มีเรื่องเล่ากันว่า ทรงโปรดในการจับเชลยหรือประชาชนโยนให้ไปต่อสู้กับสิงโตในโคลอสเซียม, ทรงโปรดการฆ่าคนไม่เลือกหน้า, ทรงดำริจะอภิเษกสมรสและแต่งตั้งพระขนิษฐาแท้ของพระองค์ให้เป็นจักรพรรดินี, ทรงโปรดการร่วมเพศหมู่, ทรงแต่งตั้งม้าทรงโปรดของพระองค์ให้เป็นกงสุล รวมทั้งทรงหลงตัวว่าพระองค์คือพระเจ้าทำให้มีรับสั่งให้ทำลายรูปปั้นเทพเจ้าและสร้างรูปปั้นของพระองค์ให้ประชาชนบูชาพระองค์ว่าเป็นพระเจ้าแทน ทรงปกครองโรมันด้วยความโหดเหี้ยมและวิปริตมาเป็นเวลา 4 ปี ประชาชนชาวโรมันทนต่อการปกครองของจักรพรรดิกาลิกุลาไม่ไหวจึงตัดสินใจทำลอบปลงพระชนม์เสีย

ในที่สุดพระองค์ถูกลอบปลงพระชนม์โดยถูกอาวุธมีคมแทงเมื่อวันที่ 24 มกราคม ค.ศ. 41

กาลิกุลา
หมวดหมู่:พระมหากษัตริย์ที่ถูกปลงพระชนม์
หมวดหมู่:เสียชีวิตจากอาวุธมีคม
กาลิกุลา
ชลธร ปรัชญารุ่งโรจน์

**ชลธร ปรัชญารุ่งโรจน์** (เกิด 19 ตุลาคม พ.ศ. 2535) ชื่อเล่น **แจม** เป็นนักร้อง นักแสดง และพิธีกรชาวไทย มีผลงานที่เป็นที่รู้จักจากการเป็นนักร้องดูโอ้ในชื่อ ซิสก้า () ค่ายกามิกาเซ่ ในเครือบริษัทอาร์เอส และจากการแสดงภาพยนตร์เรื่อง *"[[ม.3 ปี 4 เรารักนาย]]"* และภาพยนตร์เรื่อง "มัน เปลี่ยว มาก"  ปัจจุบันจบการศึกษาจากมหาวิทยาลัยกรุงเทพ สาขาภาษาอังกฤษธุรกิจ

แจมได้พักงานในวงการบันเทิงชั่วคราว เพื่อเตรียมตัวสอบเข้ามหาวิทยาลัยคาดว่าจะกลับมามีผลงานในอีกไม่ช้า และแจมกำลังรอสรุปผลงานในค่ายด้วยเพราะมินเพื่อนร่วมวงซิสก้าได้ถอนตัวออกจากค่ายไปแล้ว ปัจจุบันแจมได้ถอนตัวออกจากค่ายกามิกาเซ่อย่างเป็นทางการแล้ว

ในปี พ.ศ. 2559 แจมได้แสดงซิทคอมเรื่อง "วุ่นรักพลพรรคตั้งตัว" ทางช่อง Now26 โดยในเรื่องรับบทเป็น "รินิน" และเป็นพิธีกรรายการท่องเที่ยว "สไตล์ไทย"

ปัจจุบันแจมได้เข้ามาเป็นศิลปินภายใต้สังกัด "DEMOLAB (เดโมแล็บ)" ในปี พ.ศ. 2560 ซึ่งเป็นค่ายเพลงอินดี้ของ ณรงค์ศักดิ์ ศรีบรรฎาศักดิ์วัชรากรณ์ (เอฟู) โดยมีศิลปินชื่อดังในค่ายมากมาย ได้แก่ แก้ว จริญญา, กิ๊บซี่ วนิดา (Girly Berry), กวิน 3.2.1 เป็นต้น

## ผลงานเพลง
### โปรเจกต์พิเศษ
thumb|right|230px|ปกซิงเกิ้ลอัลบั้ม '''Siska''' (พ.ศ. 2550)

### อัลบั้มพิเศษ

### ซิงเกิล

## ผลงานอื่น ๆ
### ละคร

### หนังสั้น

### ภาพยนตร์

### มิวสิกวิดีโอ

### งานพิธีกร

## คอนเสิร์ต

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2535
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:ศิลปินชาวไทย
หมวดหมู่:นักร้องป็อปไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
รยู ซ็อง-รย็อง

**รยู ซ็อง-รย็อง** (; ; พฤศจิกายน ค.ศ. 1542 – พฤษภาคม ค.ศ. 1607) เป็นข้าราชการและราชบัณฑิตแห่งราชวงศ์โชซ็อนของเกาหลี ดำรงตำแหน่งหลายอย่าง รวมถึงตำแหน่งอัครมหาเสนาบดีเมื่อ ค.ศ. 1592 ทั้งยังเป็นสมาชิกกลุ่มชาวบูรพา (동인) และเป็นสาวกของอี ฮวัง (이황)

หมวดหมู่:บุคคลที่เกิดในปี ค.ศ. 1542
หมวดหมู่:บุคคลที่เสียชีวิตในปี ค.ศ. 1607
หมวดหมู่:ขุนนางเกาหลี
หมวดหมู่:การบุกครองเกาหลีของญี่ปุ่น (ค.ศ. 1592–98)
หมวดหมู่:ขุนนางในสมัยราชวงศ์โชซ็อน
พระยาศรีไสยณรงค์

**พระยาศรีไสยณรงค์** (?-พ.ศ. 2137) เป็นข้าหลวงเดิมและทหารเอกคู่พระทัยของ สมเด็จพระนเรศวรมหาราช เกิดเมื่อใดไม่ปรากฏเดิมมียศเป็น **พระศรีถมอรัตน์** เมื่อสมเด็จพระนเรศวรมหาราชขึ้นครองราชย์เมื่อวันที่ 29 กรกฎาคม พ.ศ. 2133 ก็แต่งตั้งให้พระศรีถมอรัตน์เป็น **พระยาศรีไสยณรงค์** ต่อมาในคราว สงครามยุทธหัตถี ปี พ.ศ. 2135 ท่านและแม่ทัพท่านอื่นๆตามเสด็จ ไม่ทันพระองค์ก็พิโรธโปรดให้ ประหารชีวิต แต่ สมเด็จพระพนรัตน์ วัดป่าแก้ว ได้มาขอร้องเอาไว้จึงโปรดให้ไปตีเมืองมะริด, ทวายและตะนาวศรีแทน 

เมื่อพระยาศรีไสยณรงค์ตีได้เมืองตะนาวศรีจึงโปรดให้ท่านครองเมืองนี้แต่หลังจากสมเด็จพระนเรศวรตีได้เมืองละแวกแล้วใน พ.ศ. 2136 พระยาศรีไสยณรงค์ก็น้อยใจว่าทำไมไม่ให้ท่านร่วมกองทัพไปด้วยจึงก่อการกบฏเมื่อสมเด็จพระนเรศวรมหาราชทราบจึงโปรดให้พระราชอนุชาคือ สมเด็จพระเอกาทศรถ ไปเจรจาและเกลี้ยกล่อมข้าหลวงเดิมท่านนี้แต่ท่านพระยาไม่ยอมพระองค์ทรงทราบก็ทรงพระพิโรธและมีพระบัญชาให้พระเอกาทศรถขณะที่ดำรงพระอิสริยศเป็น พระมหาอุปราช เข้าตีเมืองตะนาวศรีและจับพระยาศรีไสยณรงค์ ประหารชีวิต ในปี พ.ศ. 2137

## ในวัฒนธรรมสมัยนิยม
หมวดหมู่:ขุนนางในสมัยกรุงศรีอยุธยา
ศรีไสยณรงค์
หมวดหมู่:ขุนศึกชาวไทย

มีนักแสดงผู้รับบท พระยาศรีไสยณรงค์ ได้แก่

* กษมา นิสสัยพันธุ์ จากละครเรื่อง สมเด็จพระนเรศวรมหาราช (2530)
* บุญทวี สิริเวสมาศ จากภาพยนตร์เรื่อง ขุนศึก (2546)
* พันโท คมกริช อินทรสุวรรณ จากภาพยนตร์เรื่อง ตำนานสมเด็จพระนเรศวรมหาราช (2550 – 2554)
* วัชรชัย สุนทรศิริ จากภาพยนตร์เรื่อง ตำนานสมเด็จพระนเรศวรมหาราช (2554 – 2558)
* กรกฏ ธนภัทร จากละครเรื่อง ขุนศึก (2555)
* อธิวัฒน์ ธีรนิธิศนันท์ จากละครเรื่อง ตำนานสมเด็จพระนเรศวรมหาราช เดอะซีรีส์ (2560 - 2562)
* กิตติพงษ์ ปลื้มปรีดาพร จากละครเรื่อง หงสาวดี (2569)
สารตราพระสันตะปาปา

[thumb|right|300px|สารตราของ[สมเด็จพระสันตะปาปาเออร์บันที่ 8 ที่ออกใน ค.ศ. 1637 ประทับด้วยตราบุลลา]]
**สารตราพระสันตะปาปา**  () เป็นเอกสารสิทธิ (Letters patent) หรือใบอนุญาตประเภทหนึ่งที่ออกโดยพระสันตะปาปา ในภาษาอังกฤษ “สารตราพระสันตะปาปา” เป็นคำที่มาจากคำว่า “Bulla” (ตราบุลลา) ที่ประทับห้อยติดกับเอกสารเพื่อให้ทราบว่าเป็นเอกสารแท้จากผู้ออก

สารตราพระสันตะปาปาเดิมออกโดยพระสันตะปาปาเพื่อใช้ในการติดต่อสื่อสารหลายประเภทที่เป็นสาธารณะ แต่หลังจากคริสต์ศตวรรษที่ 15 ก็เป็นเอกสารที่กลายเป็นเอกสารที่ออกเฉพาะโอกาสที่เป็นทางการที่สำคัญๆ เท่านั้น นักวิชาการสมัยใหม่ใช้คำว่า “Bull” ในการบรรยายย้อนหลังถึงเอกสารใดใดที่ออกโดยพระสันตะปาปาในรูปของ “กฤษฎีกา” (decree), “เอกสิทธิ์” (privilege) และเอกสารที่ไม่สำคัญเท่าใดนักที่ออกมาเป็นจดหมาย ตามความนิยมโดยทั่วไป “สารตราพระสันตะปาปา” จะใช้กับเอกสารของพระสันตะปาปาที่มีตราโลหะ

สารตราพระสันตะปาปาใช้กันมาตั้งแต่คริสต์ศตวรรษที่ 6 แต่วลีนี้มิได้เริ่มใช้กันมาจนถึงกลางคริสต์ศตวรรษที่ 13 และใช้เฉพาะเป็นการภายในสำหรับกล่าวถึงระบบการเก็บเอกสารอย่างไม่เป็นทางการ คำนี้กลายมาใช้อย่างเป็นทางการในคริสต์ศตวรรษที่ 15 เมื่อสำนักงานหนึ่งของระบบการบริหารของพระสันตะปาปาได้รับชื่อว่า “Registrum bullarum” (สำนักงานลงทะเบียนพระบัญญัติ)

ในปัจจุบันสารตราจะออกก็ต่อเมื่อพระสันตะปาปากล่าวถึงพระองค์เองว่า “ผู้รับใช้ของบรรดาผู้รับใช้พระเป็นเจ้า” (Servus Servorum Dei) ตัวอย่างเช่นเมื่อสมเด็จพระสันตะปาปาเบเนดิกต์ที่ 16 ทรงออกสารตราพระองค์ก็ทรงเริ่มเอกสารโดยมีพระนามนำหน้าเป็น “เบเนดิกต์ บิชอป ผู้รับใช้ของบรรดาผู้รับใช้พระเป็นเจ้า” (Benedictus, Episcopus, Servus Servorum Dei)

## อ้างอิง

* "Bull". In *[[Encyclopedia Britannica]]* Online.
* Catholic Encyclopedia: Bulls and Briefs http://www.newadvent.org/cathen/03052b.htm
* Papal Encyclicals at Vatican
* Papal Encyclicals Online
* Chambers, Ephraim. "Bull." *[[Cyclopaedia]]*. 1728. (on-line)
* List of papal documents at the Theology Library http://www.shc.edu/theolibrary/docs.htm 

## ดูเพิ่ม
* พระสันตะปาปา

*
หมวดหมู่:บทบัญญัติ
คริส อัลเลน

**คริสโตเฟอร์ นีล อัลเลน** () เกิดเมื่อวันที่ 21 มิถุนายน ค.ศ. 1985 เป็นนักร้อง-นักแต่งเพลงชาวอเมริกัน จากคอนเวย์ รัฐอาร์คันซอ และเป็นผู้ชนะเลิศการแข่งขันอเมริกันไอดอล ฤดูกาลที่ 8 ก่อนหน้านั้นเขามีผลงานอัลบั้มออกในปี 2007 มีชื่ออัลบั้มว่า *Brand New Shoes*

## ผลงาน
### อัลบั้ม

### ซิงเกิล

* ก ซิงเกิลล่าสุด

## อ้างอิง

หมวดหมู่:นักร้องอเมริกัน
หมวดหมู่:บุคคลจากรัฐอาร์คันซอ
สงครามสามเฮนรี (ค.ศ. 977–978)

**สงครามสามเฮนรี** () เป็นการปฏิวัติสั้นๆ ของผู้นำเยอรมันที่ชื่อ “เฮนรี” ทั้งสามคนในการต่อต้านจักรพรรดิออทโทที่ 2 แห่งโรมันอันศักดิ์สิทธิ์ในปี ค.ศ. 977 ขณะที่จักรพรรดิออทโททรงรณรงค์ต่อต้านโบเลเสลาส์ที่ 2 แห่งโบฮีเมีย (Boleslaus II of Bohemia) ก็เกิดการคบคิดขึ้นในบาวาเรีย ผู้คบคิดก็ได้แก่ไฮน์ริชที่ 1 บิชอปแห่งเอาก์สบูร์ก (Henry I, Bishop of Augsburg) ไฮน์ริชที่ 2 ดยุกแห่งบาวาเรีย (Henry II, Duke of Bavaria) ผู้ที่เพิ่งถูกปลด และไฮน์ริชที่ 1 ด่ยุกแห่งคารินเทียโดยการสนับสนุนของคริสตจักร   จักรพรรดิออทโทผู้ทรงไปเป็นพันธมิตรกับออทโทที่ 1 ดยุกแห่งชวาเบียและบาวาเรีย (Otto I, Duke of Swabia and Bavaria) ก็เดินทัพไปพาสเซาที่ยึดโดยผู้ก่อการ ในเดือนกันยายนพาสเซาก็ยอมแพ้เนื่องมาจากวิธีการล้อมที่รวมทั้งการสร้างสะพานเรือเข้ามายังตัวเมืองที่อยู่บนเกาะ เมื่อถึงอีสเตอร์ปี ค.ศ. 978 ที่มัคเดอบวร์ค (Magdeburg) “เฮนรี” ทั้งสามคนก็ถูกลงโทษ ดยุกทั้งสองคนถูกแบน และไฮน์ริชแห่งคารินเธียก็เสียดินแดนให้แก่ออทโทที่ 1 ดยุกแห่งคารินเทียบุตรของคอนราด ดยุกแห่งลอแรน (Conrad, Duke of Lorraine) ส่วนบิชอปถูกคุมขังอยู่จนเดือนกรกฎาคม ผลของสงครามครั้งนี้ทำให้เป็นการลดอำนาจของบาวาเรียลงเป็นอันมาก

## อ้างอิง
*H. M. Gwatkin, J. P. Whitney (ed) et al. *The Cambridge Medieval History: Volume III*. Cambridge University Press, 1926

## ดูเพิ่ม
* จักรวรรดิโรมันอันศักดิ์สิทธิ์ 

หมวดหมู่:สงครามเกี่ยวข้องกับเยอรมนี
หมวดหมู่:จักรวรรดิโรมันอันศักดิ์สิทธิ์
หมวดหมู่:ประวัติศาสตร์เยอรมนี
สงครามสามเฮนรี (ค.ศ. 1584–1598)

**สงครามสามเฮนรี** หรือ **สงครามสามอองรี** () (ค.ศ. 1584-ค.ศ. 1589) เป็นสงครามในช่วงสุดท้ายของสงครามกลางเมืองของฝรั่งเศสที่เรียกว่าสงครามศาสนา สงครามสามเฮนรีเป็นสงครามครั้งที่แปดและครั้งสุดท้ายที่เริ่มขึ้นในปี ค.ศ. 1584 หลังจาการเสียชีวิตของดยุคแห่งอองชูผู้ไม่มีทายาท ในขณะนั้นอองรีที่ 1 ดยุคแห่งกีส (Henry I, Duke of Guise) เป็นผู้นำ สันนิบาตโรมันคาทอลิก และอองรีแห่งนาวาร์เป็นผู้นำฝ่ายอูเกอโนต์

พระเจ้าอองรีที่ 3 ทรงลวงอองรีที่ 1 ดยุคแห่งกีสและน้องของอองรีให้มาเฝ้าในพระราชวังในปารีสในเดือนธันวาคม ค.ศ. 1588 เมื่อมาถึงทหารรักษาพระองค์ก็สังหารทั้งสองคน  พระเจ้าอองรีทรงอ้างว่าเป็น “การกระทำเพื่อความมั่นคงของราชอาณาจักร” (Politique) แต่กระนั้นการกระทำที่สยดสยองครั้งนี้ก็เป็นผลทำให้พระองค์ทรงถูกขับออกจากปารีสโดยผู้สนับสนุนตระกูลกีสและทรงถูกปลงพระชนม์ในปี ค.ศ. 1589 ต่อมา

อองรีแห่งนาวาร์จึงทรงได้รับชัยชนะโดยปริยายหลังจากทั้งสองอองรีเสียชีวิตไปแล้ว แต่กระนั้นก็ยังได้รับการต่อต้านจนกระทั่งยอมเปลี่ยนไปนับถือลัทธิโรมันคาทอลิกในปี ค.ศ. 1593 ปีต่อมาอองรีแห่งนาวาร์ก็ได้เข้าพิธีบรมราชาภิเษกเป็นพระเจ้าอองรีที่ 4 แห่งฝรั่งเศส ตำนานกล่าวว่าทรงอุทานว่า “Paris vaut bien une messe”

“เฮนรี” ที่เกี่ยวข้องคือ:
::*พระเจ้าอองรีที่ 3 แห่งฝรั่งเศส (โรมันคาทอลิก)
::*อองรีแห่งนาวาร์ ต่อมาเป็นพระเจ้าอองรีที่ 4 แห่งฝรั่งเศส  (โปรเตสแตนต์)
::*อองรีที่ 1 ดยุคแห่งกีส (โรมันคาทอลิก)

## อ้างอิง

## ดูเพิ่ม
* สงครามศาสนาของฝรั่งเศส

หมวดหมู่:สงครามศาสนาของฝรั่งเศส
หมวดหมู่:สงครามเกี่ยวข้องกับฝรั่งเศส
การนมัสการของโหราจารย์ (บอตตีเชลลี)

**การนมัสการของโหราจารย์** () เป็นภาพเขียนสีน้ำมันที่เขียนโดยซันโดร บอตตีเชลลี ผู้เป็นจิตรกรคนสำคัญของยุคฟื้นฟูศิลปวิทยา ที่ปัจจุบันอยู่แสดงอยู่ที่หอศิลป์อุฟฟีซีในเมืองฟลอเรนซ์ในประเทศอิตาลี

หัวเรื่องการนมัสการของโหราจารย์เป็นหัวข้อที่นิยมเขียนกันในสมัยยุคฟื้นฟูศิลปวิทยาอิตาลี เป็นงานที่กาสปาเร ดิ ซาโนบิ เดล ลามาเป็นผู้จ้าง เดล ลามาเป็นนายธนาคารที่มีเบื้องหลังออกจะลึกลับและมีความเกี่ยวข้องกับตระกูลเมดีชี สำหรับชาเปลส่วนตัวในโบสถ์ซันตามาเรียโนเวลลา (ทำลายไปแล้ว) ภาพนี้ประกอบด้วยบุคคลหลายคนในภาพจากตระกูลเมดีชีที่รวมทั้ง: โกซีโม เด เมดีชี (โหราจารย์ที่คุกเข่าต่อหน้าพระแม่มารีย์ที่บรรยายโดยวาซารีว่า “the finest of all that are now extant for its life and vigour”), ลูกชายสามคนปีเอโร (โหราจารย์คนที่สองที่คุกเข่าตรงกลางสวมเสื้อคลุมแดง) และโจวันนี (โหราจารย์คนที่สาม) และหลานจูเลียโน ดิ เปียโร เดอ เมดิชิ และโลเรนโซ เด เมดีชี เมดีชีสามคนที่เป็นโหราจารย์เสียชีวิตไปแล้วเมื่อบอตตีเชลลีเขียนภาพนี้ และขณะนั้นโลเรนโซเป็นผู้ปกครองฟลอเรนซ์

ในหนังสือ “ชีวิตศิลปิน” จอร์โจ วาซารีบรรยายภาพนี้ว่า:

“ความงามของภาพเหมือนของบุคคลต่าง ๆ ในภาพนี้เกินกว่าที่จะบรรยายได้, แต่ละคนก็ต่างกันออกไป, บางก็ด้านหน้าตรง, บ้างก็เป็นด้านข้าง, บ้างก็เป็นสามส่วน, บ้างก็ก้มลง และท่าทางอื่น ๆ ขณะที่ความรู้สึกที่แสดงออกบนใบหน้าทั้งเด็กทั้งผู้ใหญ่ก็ต่างกันออกไป ที่เป็นการแสดงความสามารถของจิตรกรผู้มีความเชี่ยวชาญในงานที่สร้าง ซันโดรแสดงให้เห็นอย่างชัดแจ้งถึงความแตกต่างของชุดที่มากับกษัตริย์แต่ละองค์ งานชิ้นนี้เป็นงานที่มีคุณค่าทั้งในการใช้สี, การออกแบบ และการวางองค์ประกอบของภาพ”

เดล ลามาในภาพเป็นชายสูงอายุที่มีผมขาวสวมเสื้อสีฟ้าอ่อนที่มองมายังผู้สังเกตการณ์และชี้ไปอีกทางหนึ่งด้วยมือขวา นอกจากนั้นกล่าวกันว่าซันโดรเขียนตัวเองในภาพด้วย เป็นชายที่สวมเสื้อเหลืองทางขวาสุดของภาพ

รายละเอียดต่างของภาพเช่นเครื่องแต่งกายแสดงให้เห็นถึงอิทธิพลของโดรที่ได้รับจากตระกูลการเขียนแบบเฟล็มมิชในช่วงเวลานี้

## อ้างอิง

* 
* Page at artonline.it  

หมวดหมู่:ซันโดร บอตตีเชลลี
หมวดหมู่:จิตรกรรมในคริสต์ทศวรรษ 1470
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับแม่พระและพระกุมาร
หมวดหมู่:งานสะสมของหอศิลป์อุฟฟีซี
ดอลลี พาร์ตัน

**ดอลลี รีเบกกา พาร์ตัน** (; เกิด 19 มกราคม ค.ศ. 1946) เป็นนักร้อง นักแต่งเพลง นักดนตรี นักเขียน นักแสดง โปรดิวเซอร์เพลง และนักธุรกิจชาวอเมริกัน เป็นที่รู้จักในผลงานเพลงคันทรี หลังจากประสบความสำเร็จในฐานะนักแต่งเพลงให้ศิลปินคนอื่น ในปี 1967 เธอได้เปิดตัวอัลบั้มแรกของเธอในชื่อว่า  *Hello, I’m Dolly* และได้ผลตอบรับที่ดีมาก

ในช่วง 4 ทศวรรษครึ่งตั้งแต่เธอมีผลงานเปิดตัว เธอถือเป็นศิลปินหญิงที่ยังคงประสบความสำเร็จมากที่สุด ในดนตรีแนวคันทรี กับซิงเกิลอันดับ 1 ถึง 15 ซิงเกิล  และมีผลงานอัลบั้ม 42 อัลบั้มที่ติดชาร์ตท็อป 10 ชาร์ตคันทรีอัลบั้ม เธอยังมี 5 เพลงคันทรียอดนิยมใน 5 ทศวรรษที่ผ่านมา และเป็นศิลปินคนเดียวที่มีซิงเกิลอันดับ 1 บนชาร์ตเพลงคันทรีในทุก ๆ ทศวรรษ (4 ทศวรรษหลัง)

## อ้างอิง

หมวดหมู่:นักร้องอเมริกัน
หมวดหมู่:นักแต่งเพลงชาวอเมริกัน
หมวดหมู่:นักแสดงอเมริกัน
หมวดหมู่:บุคคลจากรัฐเทนเนสซี
หมวดหมู่:นักร้องคันทรี
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต